open-index/open-wikipedia-markdown huggingface dataset:
Far Beyond Driven

**Far Beyond Driven** on vuonna 1994 julkaistu groove metal -yhtye Panteran albumi. Albumi nousi ilmestyessään heti Australiassa ja Yhdysvalloissa albumilistojen kärkeen. Albumilla yhtye meni vieläkin raskaampaan, aggressiivisempaan ja jopa brutaalimpaan suuntaan mitä edellisellä albumilla *[[Vulgar Display of Power]]*. Albumi sisältää mm. hitit kitarariffeistään tunnetut "5 Minutes Alone", "I'm Broken" ja singlehitin, Black Sabbath-coverin "Planet Caravan", joka on yhtyeen harvoja rauhallisia kappaleita. Kappaleessa "Becoming" on tunnettu nopea bassorumpusoittosarja.

Kappaleista "5 Minutes Alone", " Planet Caravan" ja "I'm Broken" tehtiin tunnetut musiikkivideot.

Albumi nousi Billboard 200 -listan ensimmäiselle sijalle.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Philip Anselmo – laulu
* Dimebag Darrell – kitara
* Rex Brown – basso
* Vinnie Paul – rummut

## Arvostelut
* Allmusic: 
* Entertainment Weekly: B+
* Rolling Stone: 
* Soundi:  (20th Anniversary Edition)
## Saavutukset
### RIAA:n sertifikaatit

### Listasijoitukset ja muut maininnat

## Lähteet

## Aiheesta muualla
* 
*
Kashmir (kappale)

**Kashmir** on rockyhtye Led Zeppelinin kappale. Se julkaistiin vuonna 1975 albumilla *[[Physical Graffiti]]*.

”Kashmir” on yhtyeen tunnetuimpia kappaleita. Mahtipontisen kappaleen sovituksessa on mukana vaskipuhaltimia, jousisoittimia ja mellotron. Kappaleen kitarat on soitettu DADGAD-vireessä eli kitaran molemmat E-kielet on alennettu kokosävelaskelen verran D:hen, sekä toisiksi ylin H-kieli on alennettu kokosävelaskeleen verran. Kappaleessa on myös tunnettu Jimmy Pagen kitarariffi, jota on myöhemmin lainannut räppäri Puff Daddy (nyk. P. Diddy) kappaleessaan ”Come With Me”, joka levytettiin Godzilla-elokuvan soundtrackille vuonna 1998.

Vuonna 2004 kappale sijoittui 141. sijalle Rolling Stone -lehden listalla *500 greatest songs of all time*.

## Lähteet

## Aiheesta muualla
* Jimmy Page Tells the Story of “Kashmir”.
Oletus

**Oletus** eli **otaksuma** on oletettu asia. Oletus on propositio, joka otetaan totena. Oletus voi tarkoittaa esimerkiksi seuraavaa:

* Aksiooma, filosofiassa perusoletus eli peruslause.
* Hypoteesi, tieteessä oletus, jota koetellaan.
* Konjektuuri, matemaattinen väite, jonka oletetaan olevan tosi.
* Premissi eli lähtökohta, oletus päättelyssä.
* Presumptio, oikeudessa asiaintilaa koskeva olettamus, jota jonkin oikeusperiaatteen mukaan pidetään totena, kunnes toisin todistetaan.

## Lähteet
Rullatuoli

**Rullatuoli** on käsityöväline, jota Länsi-Suomessa ja Pohjanmaalla käytettiin langan kertaamiseen. Yksinkertaisessa rullatuolissa on jalkalevy ja tavallisesti kolme jalkalevystä nousevaa ja yläpäästään toisiinsa liitettyä pylvästä. Toisessa tyypissä on jalustaosaan liitetty lautamainen, kohtisuora, rullan levyisillä aukoilla varustettu osa.

## Lähteet
* Heinonen, Vuoristo: Antiikkikirja, 2000 (s. 288–289)
Runnin’ with the Devil

**Runnin' with the Devil** on rock-yhtye Van Halenin single ja myös debyyttialbumin *[[Van Halen (albumi)|Van Halen]]* (1978) kappale. Singlellä on myös mukana Eddie Van Halenin kitarasoolokappale Eruption. Single ylsi Billboard Hot 100 -listalla 84 sijalle ja Isossa-Britanniassa 52 sijalle.

## Kappaleet
* 
* 

## Kokoonpano
* David Lee Roth – laulu
* Eddie Van Halen – kitara
* Michael Anthony – basso
* Alex Van Halen – rummut
Innocentius VI

**Innocentius VI**, syntymänimeltään **Étienne Aubert**, (1282 – 12. syyskuuta 1362) oli paavina Avignonissa 18. joulukuuta 1352 – 12. syyskuuta 1362.

Ennen kirkollista uraansa hän opetti lakia Toulousessa. Hänet nimitettiin ensin Noyonin ja sitten Clermontin piispaksi. Kardinaaliksi hänet nimitettiin vuonna 1342. Paavina Innocentius pyrki uudistamaan hallintoa ja myös palauttamaan järjestyksen ja hengellisen vallan Roomaan. Innocentius pyrki lisäksi elämään huomattavasti säästäväisemmin kuin edeltäjänsä Klemens VI, ja hän yritti vähentää Avignonin hovin kuluja.

## Lähteet
*

### Viitteet

## Aiheesta muualla
Korjakin kieli

**Korjakin kieli** eli **korjakki** (omakielinen nimi: *Нымылг’ын‎*; aikaisempi nimitys myös *nymylaanin kieli*) on Venäjällä etupäässä Korjakiassa asuvien korjakkien puhuma tšuktšilainen kieli.

## Levinneisyys ja puhujamäärä
Korjakit asuvat Kamtšatkan aluepiiriin pohjoisosan muodostavassa Korjakiassa sekä sen lähialueilla Tšukotkan autonomisessa piirikunnassa ja Magadanin alueella Severo-Evenskin piirissä.

Vuonna 1989 Venäjällä laskettiin olevan 8&nbsp;900 korjakkia ja 5&nbsp;200 korjakin kielen puhujaa. Kansallisuudeltaan korjakeista 52,4&nbsp;% ilmoitti äidinkielekseen korjakin ja 46,8&nbsp;% venäjän. Vuoden 2002 väestölaskennassa rekisteröitiin 8&nbsp;700 korjakkia ja 3&nbsp;000 korjakin puhujaa. Alueellisesti he jakautuivat seuraavasti:
* Korjakia 6&nbsp;700 korjakkia (joista 2&nbsp;000 osaa korjakin kieltä),
* Magadanin alue 900 (400),
* muu Kamtšatkan aluepiiri 600 (140),
* Tšukotka 55 (2).

Vuoden 2010 väestönlaskennan mukaan Venäjällä on 1&nbsp;700 korjakin puhujaa.

## Historia ja murteet
Korjakki muodostaa yhdessä tšuktšin, kerekin ja alutorin kanssa tšuktšilais-kamtšatkalaisten kielten tšuktšilaisen ryhmän. Kerekkiä ja alutoria pidettiin aiemmin korjakin murteina.

Kielen murrejako on kiistanalainen. Eri tutkijat erottavat neljästä yhteentoista murretta, joista eräät ovat jo hävinneet. Kansatieteellisin perustein korjakin kieli voidaan jakaa enemmistönä olevien poronhoitajien puhumaan *tšavtšuveniin* sekä paikallaan asuvien korjakkien puhumiin *nymylan*-murteisiin, joista jälkimmäisten katsotaan toisinaan kuuluvan alutorin kieleen.

## Kirjakieli
Korjakin kieli luotiin vuonna 1930 latinalaisen kirjaimiston ja tšavtšuvenin murteen pohjalta. Vuonna 1937 siirryttiin kyrilliseen aakkostoon, jota on täydennetty lisämerkeillä. Vain joitakin yksittäisiä osia Raamatusta on käännetty korjakiksi.

Kielellä on julkaistu lähinnä oppikirjoja ja kansanperinnekokoelmia. Aikaisemmin ilmestyi myös venäjästä käännettyä kirjallisuutta. 1930-luvulla aloitettu korjakinkielinen kouluopetus lopetettiin 1950-luvulla. Kielen opetus oppiaineena ja korjakinkielinen julkaisutoiminta alkoi uudestaan vasta 1970–1980-lukujen vaihteessa. Opettajia koulutetaan Palanan opettajaopistossa ja Herzenin pedagogisessa yliopistossa Pietarissa. Piirikunnan sanomalehdessä julkaistaan toisinaan korjakinkielisiä tekstejä ja kieltä käytetään myös radiossa sekä jonkin verran televisiossa.

### Korjakin kirjaimisto

## Nykytilanne
Nykyään korjakki on vakavasti uhanalainen kieli. Sitä puhuvat etupäässä vanhukset, kun taas nuoriso on siirtynyt käyttämään venäjää. Kielenvaihto on tapahtunut poikkeuksellisen nopeasti, sillä vielä vuonna 1959 yli 99&nbsp;% kansasta ilmoitti äidinkielekseen korjakin. Huomattavan ongelman muodostavat murre-erot, joiden takia nymylan-korjakit ovat torjuneet tšavtšuveniin perustuneen kirjakielen.

## Lähteet
*
### Viitteet

## Aiheesta muualla
* A.N. Žukova: Korjakski jazyk 
* Endangered Languages of Siberia: The Koryak language 
* Ethnologue: Koryak 
* Koryak Languages
Lumous Gothic Festival

**Lumous Gothic Festival** (lyhyemmin **Lumous**) on Suomen suurin goottikulttuuriin keskittynyt tapahtuma, joka järjestetään vuosittain kesä-heinäkuun vaihteessa Tampereella. Festivaali keskittyy pääasiassa musiikkiin (goottirock, deathrock, industrial, EBM ja neofolk), mutta myös muita kulttuuriin liittyviä tapahtumia on järjestetty osana festivaalia, kuten Dark market, jossa monet suomalaiset goottiliikkeet kaupittelevat tuotteitaan. Myös goottihenkinen picnic-tapahtumia ja pieniä risteilyjä on järjestetty usein Lumouksen yhteydessä. Lumous on klubifestivaali, joten sen päätapahtumat järjestetään pääasiallisesti Tampereen keskustan ravintoloissa.

Lumouksen historia ulottuu vuoteen 2001, jolloin useampi tamperelainen goottimusiikkiin keskittynyt klubi yhdisti voimansa ja järjesti Extreme Gothic Weekend -nimellä kolmipäiväisen tapahtuman. Seuraavana vuonna otettiin käyttöön Lumous-nimi ja tapahtuma on hiljalleen laajentunut nelipäiväiseksi. Lumouksen järjestäjänä toimii Lumous Gothic ry.

## Aiheesta muualla
*Lumous Gothic Festival
Lumous

**Lumous** eli **lumo** eli **tenho** on taikuutta tai yliluonnollista voimaa, joka uskomuksien mukaan voi hallita ihmistä. Suomalaiset tarkoittivat tenholla alun perin varsinkin lappalaisten oletettua taikuutta, jolla he hallitsivat ihmisiä. Lumouksen kohteena oleva on lumottu. Lumottu ihminen uskoo usein olevansa oma itsensä ja toimivansa omien päämääriensä mukaan, vaikka häntä todellisuudessa hallittaisiin. Nykyaikaisessa kielenkäytössä lumo ja tenho onkin yhdistetty usein kauniiksi tai hyviksi koettujen asioiden aikaansaamaan hallitsevaan vaikutukseen ihmisessä. 

Myös esine voi olla lumottu, jolloin esineeseen koskeva, esinettä hallitseva tai sitä käyttävä joutuu yliluonnollisten voimien kohteeksi. Lumottu paikka taas on sellainen, että sinne mennyt tai siellä oleskeleva voi joutua lumouksen kohteeksi.

## Katso myös

* Taikuus (yliluonnollinen)
Elisabet Nemert

**Elisabet Nemert** (s. 1950 Tukholma) on ruotsalainen historianopettaja ja kirjailija. 

Ennen päätoimiseksi  kirjailijaksi ryhtymistä hän toimi lukion ja yläasteen opettajana, kirjoitti oppikirjoja ja koulutti opettajia ja poliitikkoja etiikassa ja konfliktinratkaisussa.

Hänen myydyin teoksensa on renessanssiajan Italiaa kuvaava *Valkoinen lilja* vuodelta 2003. 
Muita teoksia ovat

* Bortom stjärnan (2002)
* Den vita liljan (2003)
* Rovfåglarnas tid (2005)
* Vindarnas ö (2007)
* Ödets hav (2009)
* Ljusets dotter (2011)
* Röd Måne (2013)
* Ringens gåta (2014)
* Vargarnas tid (2016) 

## Lähteet
Sammatin kirkko

**Sammatin kirkko** (ruots. *Sammatti kyrka*) Lohjan Sammatissa Uudellamaalla on Suomen vanhimpia ympärivuotisessa käytössä olevia puisia kirkkoja. Se rakennettiin 1754–1755 Mickel Göranssonin johdolla. Kirkko on tulipaloilta säästynyt kappale Lounais-Suomen keskiaikaisperäisistä ja vaatimattomista pitkäkirkoista. Kirkon vieressä on erillinen 1763 rakennettu kellotapuli, jossa on kellot vuosilta 1762 ja 1768. Kirkossa on 350 istumapaikkaa, ja sen ympärillä on tunnelmallinen hautausmaa.

Kirkko on nykyisin Lohjan seurakunnan Sammatin alueseurakunnan kirkko.

Urut on valmistanut Kangasalan urkutehdas 1968. Niissä on 11 äänikertaa. Adolf von Beckerin 1883 maalaman "Kristus ehtoolliskalkki kädessään seisomassa maapallon päällä" -alttaritaulun on lahjoittanut sammattilainen Elias Lönnrot.

## Historia
Sammatista tuli Karjalohjan kappeli 1660-luvulla, ja silloin sillä oli jo oma kirkko ja kirkkotarha. Aiemman kirkon kohtalosta ei ole tietoa, eikä siten tiedetä miksi uusi kirkko rakennettiin. Rakennusmestariksi palkattiin Michel Jöransson. Rakennustarpeet tuotiin paikalle talvella 1754, ja rakentaminen alkoi loppukeväästä kun kevättyöt oli tehty. Vesikattoon se saatiin syksyllä. Kirkko valmistui 1755 suorakaiteen muotoisena pitkäkirkkona, jossa oli lautakatto.

Barokkityylinen saarnastuoli oli peräisin aiemmasta kirkosta. Kirkkosalia viimeisteltiin vielä 1770-luvulla. Kirkon esineistöstä on säilynyt kaksi suruharsotettua miekkaa, jotka on nykyisin Kansallismuseon kokoelmissa.

## Tapuli
Kellotapuli rakennettiin 1763 siten että se liittyy kirkkotarhan aitaan. Siinä on kahden kellon paikat. Tapulin läpi on käynti kirkolle, ja sen vieressä on ollut ruumishuone. Kello tuli Mustion ruukin välityksellä Tukholmasta. Sen valoi kellonvalajamestari Johan Fahlsten. Kellossa lukee teksti:

Inskription tekstin oli laatinut Karjalohjan kirkkoherra Gabriel Haartman. Vanha pikkukello särkyi, mutta se lähetettiin Tukholmaan korjattavaksi. Kirkon vieressä on viljamakasiini ja tien varteen tehtiin 1800-luvulla kirkkotallit.

## Lähteet

## Kirjallisuutta
* Liisa Laurila, *[[Sammatin kirkon kirja]]*, Sammatin alueseurakunta 2015

## Aiheesta muualla

* 
*
Lindsay

**Lindsay** on kaupunki Tularen piirikunnassa, Kaliforniassa, Yhdysvalloissa. Kaupunki sijaitsee Fresnosta kaakkoon. 

Lindsayn pinta-ala on United States Census Bureaun mukaan 6,2 km². Siitä kaikki on maata. Vuoden  väestönlaskennan aikaan kaupungissa oli 10 297 asukasta, 2 717 taloutta ja 2 208 perhettä. Miltei 78 % väestöstä on espanjalaista tai latinalaisamerikkalaista alkuperää. 

## Lähteet

## Aiheesta muualla
* Viralliset sivut
Kansas City Scouts

**Kansas City Scouts** oli National Hockey Leaguessa vuosina 1974–1976 pelannut seura. Vuonna 1976 seura siirtyi Kansas Citystä, Missourista Denveriin, Coloradoon ja vaihtoi nimensä Colorado Rockiesiksi.

Vuonna 1974 Kansas City sai oman jääkiekkojoukkueensa, jonka nimi oli ensiksi *Kansas City Mohawks*. Nimi jouduttiin kuitenkin vaihtamaan, koska se muistutti liikaa Chicago Black Hawksin nimeä. Scouts liittyi NHL:ään samaan aikaan Washington Capitalsin kanssa. Capitals hävisi 67 ottelua 80:stä pelaamastaan, eikä Scouts pelannut paljoa paremmin. Tässä vaiheessa joukkueessa heräsi epäilyt, oliko tämä laajennus kannattava.

Scouts ei missään vaiheessa parantanut otteitaan, joten kannattajatkin alkoivat hylätä joukkuettaan. Se voitti viimeisistä 44:stä ottelustaan vain yhden, ja tämä viimeistään varmisti joukkueen kaatumisen. Scoutsista tulikin ensimmäinen joukkue sitten kauden 1934–1935, joka vaihtoi kaupunkia. Joukkue siirtyi Coloradoon, joskin muutaman vuoden jälkeen joukkue muutti jälleen. Nykyään Scouts tunnetaan yhtenä viime vuosien menestyneimpänä seurana, New Jersey Devilsinä.

## Historia
Vuonna 1974 NHL laajensi sarjaa ottamalla mukaan joukkueet Kansas Citystä, Missourista ja Washington DC:stä. Kansas Cityyn perustettiin tuolloin New Jersey Devilsin edeltäjä. Kansas Cityn uuden seuran nimeksi piti tulla Kansas City Mohawks. Chicago Blackhawks kuitenkin vastusti nimien samankaltaisuutta. Niinpä nimeksi otettiin Scouts kaupungissa olevan patsaan mukaan.

9. lokakuuta vuonna 1974 Scouts pelasi ensimmäisen ottelunsa NHL:ssa Toronto Maple Leafsia vastaan. Ottelu päättyi Toronton voittoon lukemin 6–2. Rodeota arvostettiin Kansas Cityssä ja se sai parhaat ajat Scoutsin kotihallista Kemper Arena. Niinpä Scoutsin piti odottaa yhdeksän ottelua ennen kuin pääsi pelaamaan ensimmäisen kotiottelunsa. Sen ottelun Scouts hävisi Blackhawksille luvuin 4–3, mutta pian toinen laajennusjoukkue Washington Capitals kaatui luvuin 5–4. Kuten usein laajennusjoukkueilla, myös Kansas Cityllä oli huono avauskausi. Se keräsi ainoastaan 41 pistettä. Kausi  toi kuitenkin ainoastaan 12 voittoa. Joukkue ei päässyt kummallakaan kaudella pudotuspeleihin voitettuaan vain 27 160:stä ottelustaan.

Vaikka Scouts pelasikin paremman avauskauden kuin Capitals, alkoi seura kärsiä Midwestin taloudellisesta taantumasta. Toisella kaudellaan Scouts myi ainoastaan 2000 heidän 8000:sta kausikortistaan ja oli lähes miljoona dollaria velkaa. Niinpä seura siirrettiin Denveriin ja sen uudeksi nimeksi tuli Colorado Rockies.

## Tilastot kausittain

*1974–75 - 15 voittoa, 54 tappiota, 11 tasapeliä (41 pistettä, 5. sija Smythe-divisioonassa)
*1975–76 - 12 voittoa, 56 tappiota, 12 tasapeliä (36 pistettä, 5. sija Smythe-divisioonassa)

### Kapteenit
*Simon Nolet 1974–1976
AT&T

**AT&T Inc.** on yhdysvaltalainen monikansallinen holdingyhtiö ja Yhdysvaltojen suurin teleoperaattori. Yhtiö oli vuoden 2020 Fortune 500-listalla yhdeksännellä sijalla.

## Historia
AT&T syntyi alun perin vuonna 1885, kun Yhdysvalloissa rakennettiin maan ensimmäisiä kaukopuheluyhteyksiä. 

Vuonna 1984 AT&T hajotettiin monopolioikeudenkäynnin seurauksena seitsemään erilliseen yhtiöön. AT&T menetti alueelliset operaattorit säilyttäen kaukopuheluiden verkon, mutta sai vastineeksi oikeuden osallistua tietokoneliiketoimintaan. AT&T:n omistama Unix System Laboratories (USL) ja Unix-käyttöjärjestelmän oikeudet myytiin vuonna 1993 Novellille. 

Vuonna 1996 AT&T irrotti Bell Labs tutkimusyksikön ja laitteistovalmistuksen Lucent Technologiesiin, joka yhdistyi Alcatelin kanssa ja päätyi myöhemmin Nokialle.

Nykyinen AT&T syntyi vuonna 2005, kun SBC Communications osti entisen emoyhtiönsä, vuonna 1885 perustetun American Telephone & Telegraph Companyn. Tuolloin SBC otti käyttöön nimen AT&T. 

Lokakuussa 2016 AT&T ilmoitti ostavansa Time Warnerin yli 80 miljardin dollarin hinnalla ja kaupan kautta Time Warner uudelleennimettiin WarnerMediaksi. AT&T ilmoitti toukokuussa 2021 suunnitelmansa yhdistää WarnerMedian Discoveryn kanssa uudeksi yhtiöksi. Kauppa tapahtui 8. huhtikuuta 2022.

## Liiketoiminta
Paikallis- ja kaukopuheluiden lisäksi yritys tarjoaa muun muassa matkapuhelinliittymiä sekä Internet-yhteyksiä. 12. tammikuuta 2007 yritys tiedotti luopuvansa Yhdysvaltojen tunnetuimmasta matkapuhelinbrändistä, **Cingular**sta ja jatkossa tarjoavansa kaikkia palveluitaan AT&T-brändin alla.

### Sponsorointi
AT&T toimi Williamsin Formula 1 -tallin pääsponsorina kaudet 2007–2011. AT&T on myös NBA-koripalloseura San Antonio Spursin kotiareenan AT&T Centerin nimisponsori.

## Lähteet

## Aiheesta muualla

* Yrityksen verkkosivut 
* Google Finance
Pittsburgh Pirates (jääkiekkoseura)

**Pittsburgh Pirates** oli National Hockey Leaguessa vuosina 1925–1931 pelannut seura. Piratesin edeltäjänä toimi *Pittsburgh Yellow Jackets*, mutta Yellow Jacketsin omistajan joutuessa taloudellisiin ongelmiin, osti James F. Callahan seuran. Hän vaihtoi joukkueen nimen Piratesiksi, joka oli myös paikallinen baseball-seura.

Pirates oli kolmas yhdysvaltalainen NHL-seura, sitä ennen liigassa olivat pelanneet Boston Bruins sekä New York Americans. Piratesin ensimmäinen kausi oli vakuuttava ja he sijoittuivat kolmanneksi runkosarjassa. Pudotuspeleissä tie katkesi kuitenkin kesken, kun tuleva Stanley Cup -voittaja Montreal Maroons pudotti Piratesin jatkosta. Tämän kauden jälkeen Piratesin otteet huononivat selkeästi ja he pääsivät seuraavan viiden vuoden aikana vain kertaalleen pudotuspeleihin. Jälleen tuleva mestari, tällä kertaa New York Rangers, pudotti heidät jatkosta.

Viimeisen kautensa NHL:ssä Pirates pelasi 1930–1931. Joukkueen omistajat kärsivät tällöin taloudellisista ongelmista ja joukkue siirrettiin vuodeksi Philadelphiaan ja sen nimi vaihtui *Philadelphia Quakersiksi*. Tämä kausi oli kuitenkin joukkueen huonoin, jonka jälkeen ei Piratesia eikä Quakersia nähty enää liigassa.

Pirates jätti kuitenkin jälkensä liigaan. Piratesin valmentaja Odie Cleghorn oli ensimmäinen, joka käytti kolmea hyökkäysketjua. Ennen tätä oli tapana antaa parhaiden pelaajien pelata niin kauan, kuin he jaksoivat. Cleghorn käytti myös ensimmäisenä niin sanottuja lentäviä vaihtoja. Piratesilla on myös yksi NHL-ennätys jaettuna New York Americansin kanssa. Eräässä heidän ottelussaan vuonna 1926 pelaajat laukoivat 141 kertaa kohti maalia. Piratesin maalivahti torjui 67 kertaa ja Americansin 70 kertaa. New York Americans voitti ottelun 3–1.

## Kaudet
**''Huom:** O = Ottelut, V = Voitot, H = Häviöt, T = Tasapelit, P = Pisteet, TM = Tehdyt maalit, PM = Päästetyt maalit, J = Jäähyt''

## Lähteet
Kaukaista räjähdystä muistuttavat ääni-ilmiöt

**Kaukaista räjähdystä muistuttavia ääni-ilmiöitä** kuullaan toisinaan eri puolilla maapalloa, lähinnä rannikkoalueilla. Ilmiö tunnetaan lukuisilla paikallisilla tai yleisimmillä nimityksillä. Ilmiö on *Brontidi* italiaksi ja *Uminari* japaniksi, englanniksi nimityksiä ovat esimerkiksi *mistpouffer* ("sumuposahtaja") ja *fog gun* ("sumutykki"). Äänet muistuttavat ukkosta, räjähdystä tai tykinlaukausta, ukkoseen ne eivät kuitenkaan liity. Osa havainnoista ei ole "aitoja". Ääniä voivat nykyisin aiheuttaa esimerkiksi yliäänikoneet, mutta nämä ääni-ilmiöt on tunnettu jo kauan ennen lentokoneita, jo esimerkiksi intiaanien mytologiassa. Eräs tunnettu havaintopaikka on Moodus-niminen kaupunki Yhdysvaltojen Connecticutissa. Siellä ilmiölle on oma paikallinen nimityksensä, Moodus Noises ("Moodus-äänet"). Kaupunki on saanut nimensä intiaanikielestä, jossa "Machimoodus" tarkoittaa äänten paikkaa. Kalliovuorilla kuultavia laukausta muistuttavia ääniä kutsutaan Kalliovuorten kanuunoiksi.

Ilmiölle on annettu useita mytologisia ja tieteellisiä selityksiä. Ilmiön alkuperä on tieteellisessä mielessä epävarma. Samaan aikaan äänten kanssa on rekisteröity erittäin heikkoja maanjäristyksiä, niin heikkoja, ettei ihminen voi mitenkään havaita niitä. Nämä maanjäristykset ovat kuitenkin niin heikkoja, että ne eivät luultavasti aiheuta ääntä, vaan niillä ja äänillä on sama alkuperä. Erään teorian mukaan äänet johtuvat merenpohjasta purkautuvasta kaasusta.

## Lähteitä
*www.curbstone.org
*www.lewis-clark.org/content/content-article.asp?ArticleID=1217 
*http://www.du.edu/~jcalvert/waves/barisal.htm
20 seiki shōnen

**20 seiki shōnen**  (20th Century boys) on Naoki Urasawan kirjoittama ja piirtämä mangasarja.

## Aiheesta muualla

* Classic Manga: 20th Century Boys  
* Urasawan haastattelu
Nagan tulipallot

**Nagan tulipallot** ovat valoilmiö, jota sanotaan näkyvän Mekong-joella Thaimaassa ja Laosissa. Ilmiö on yksi tunnetuimmista haamuvaloista. Mekong-joesta sanotaan nousevan hohtavia, punertavia munanmuotoisia palloja. Pallot nousevat muutaman sadan metrin korkeuteen ennen katoamistaan. Valopallojen määrä vaihtelee, niitä väitetään nähdyn muutamasta kymmenestä tuhansiin yössä.

Tulipalloja havaitaan useimmiten Wan Awk Pansassa lokakuun öinä, mutta niitä on nähty myös helmi-, maalis, huhti- ja toukokuussa ja syyskuussa.

Ilmiön syy on epävarma. On ehdotettu, että se johtuu sedimentissä tapahtuvasta käymisestä.

Ohjelma Thaimaan televisiossa vuonna 2002 ehdotti, että tulipallot olisivat Laosin puolen sotilaiden tulijuova-ammuksia. Tämä aiheutti paikallisten kyläläisten raivoisia vastalauseita, sillä he uskoivat, että pallot sylkee myyttinen lohikäärme Naga. Jopa jotkut vakavasti otettavat olevat sanomalehdet kannattivat teoriaa Naga-lohikäärmeestä.

Valoilmiötä on pyritty hyödyntämään matkailun avulla. Valoilmiöön liittyen on järjestetty jopa festivaaleja.

## Lähteet
Michael Anthony

**Michael Anthony Sobolewski** (s. 20. kesäkuuta 1954 Chicago, Illinois) on yhdysvaltalainen muusikko. Hän tuli tunnetuksi rockyhtye Van Halenin basistina. Hän oli yhtyeen basisti vuoteen 2006 saakka. Soittamisen lisäksi hän laulaa taustoja kaikilla Van Halenin levyillä. Hänellä hyvin tunnettu omaleimainen kiljuntaääni, jota hän käyttää ahkerasti varsinkin Van Halen -yhtyeen varhaistuotannossa (mm. albumilla *[[Van Halen (albumi)|Van Halen]]*, 1978).

Vuonna 2008 Anthony perusti yhdessä Van Halenin Sammy Hagarin (laulu), sooloartisti Joe Satrianin (kitara) ja Red Hot Chili Peppersin Chad Smithn (rummut) kanssa hard rock -superyhtyeen nimeltä Chickenfoot.

Michael Anthonyn suurin innoittaja basistina on Led Zeppelinin John Paul Jones, muita innoittajia on ollut muun muassa Cream-yhtyeen Jack Bruce.

Hänen bassoriffinsä kappaleessa ”Runnin’ with the Devil” on tunnetuimpia rock-bassoriffejä. Myös hänen live-esiintymisensä on erittäin omaleimaista, kuten Van Halenin brändiin kuuluu: bassosoolot kestävät yli kymmenen minuuttia, ja niiden aikana Anthony kierii maassa, hyppii ilmaan ja juo viskiä soittaen samalla koko ajan. 

Michael Anthony ei ole ollut Van Halenin jäsenenä vuoden 2004 kiertueen jälkeen, hänen tilallaan on kitaristi Eddie Van Halenin poika Wolfgang Van Halen, joka korvasi Anthonyn vuonna 2006. Van Halenin hajottua 2004 Michael Anthony on soittanut muun muassa yhteiskeikkoja Van Halenin ex-laulajan ja hyvän ystävänsä Sammy Hagarin kanssa.

## Yksityiselämä
Anthony on naimisissa high school -aikojen ihastuksensa Suen kanssa, jonka kanssa hän avioitui kymmenen vuoden seurustelun jälkeen vuonna 1981. Heillä on kaksi tytärtä. Michael Anthony on innokas autoharrastaja, hänen kokoelmansa helmi on vuoden 1940 kilpa-Ford.

## Lähteet
Nanain kieli

**Nanain kieli** (aikaisempi nimitys *goldi*) on Venäjän Kaukoidässä ja Koillis-Kiinassa asuvien nanaiden puhuma tunguusilainen kieli. Kiinassa se tunnetaan nimellä *heže*.

## Levinneisyys ja puhujamäärä
Nanait asuvat Venäjällä Habarovskin ja Primorjen aluepiireissä, Sahalinin alueella sekä Kiinassa Heilongjiangin maakunnassa Songhuan (Sungarin) ja Ussurin välisellä alueella.

Vuoden 1989 väestönlaskennan mukaan Venäjällä oli 11&nbsp;900 nanaita ja 5&nbsp;900 nanain kielen puhujaa. Kansallisuudeltaan nanaista 44,1 % ilmoitti äidinkielekseen nanain ja 55,3 % venäjän. Toisena kielenään venäjää puhui 40,2 %.

Venäjän vuoden 2002 väestönlaskennassa rekisteröitiin 12&nbsp;200 nanaita ja 3&nbsp;900 nanain puhujaa. 99,6 % kansasta osaa venäjää. Alueellisesti he jakautuivat seuraavasti:
* Habarovskin aluepiiri 11&nbsp;000 nanaita (joista 3&nbsp;000 puhuu nanain kieltä),
* Primorjen aluepiiri 417 (15),
* Sahalinin alue 159 (26).

Vuoden 2010 väestönlaskennan mukaan Venäjällä on 1&nbsp;300 nanain puhujaa.

Kiinassa nanaita eli *heženejä* laskettiin vuonna 1990 olevan 4&nbsp;200 henkeä, mutta vain kourallinen heistä puhuu nanaita.

## Historia ja murteet
Nanai kuuluu tunguusikielten pohjoishaaran amurilaiseen ryhmään. 1600-luvulle saakka nanait muodostivat yhtenäisen kansan, joka asui Amurin keski- ja alajuoksulla, Ussurin ja Sungarin varsilla sekä Hankajärven rannalla. Kiinan ja Venäjän välinen raja jakoi heidät kahteen kulttuuripiiriin. 1800-luvulla muodostui kiinalaistunut tazien ryhmä.

Kieli käsittää yläamurin, keskiamurin ja ala-amurin murreryhmät, jotka jakautuvat lukuisiin paikallismurteisiin. Niiden väliset erot ovat osittain syntyneet mantšun, kiinan ja evenkin kielten vaikutuksesta. Kaukaisimmat murteet ovat vain vaivoin toistensa puhujien ymmärrettävissä.

## Kirjakieli
1860-luvulla venäläiset lähetyssaarnaajat loivat kyrilliseen kirjaimistoon perustuneen kirjoitusjärjestelmän, jota käytettiin uskonnollisen kirjallisuuden ja nanain kielen oppikirjojen julkaisemiseen. Tämän kirjakielen käyttö päättyi vuonna 1906. Vuonna 1928 julkaistiin kyrilliseen kirjaimistoon perustunut aapinen. Vuonna 1931 laadittiin latinalaiseen aakkostoon perustunut nanain kirjakieli, mutta jo vuonna 1936 siirryttiin jälleen kyrilliseen kirjaimistoon. Kirjakielen pohjana on keski-Amurin Naihinin murre. Nykyinen kirjaimisto hyväksyttiin vuonna 1993.

Nanaiksi ilmestyy äidinkielen oppikirjoja, kansanperinnekokoelmia sekä vähäisessä määrin alkuperäistä kaunokirjallisuutta. Aikaisemmin julkaistiin myös venäjästä käännettyä kirjallisuutta. Kouluissa kieltä opetetaan aineena. Opettajia koulutetaan Habarovskin pedagogisessa korkeakoulussa ja Herzenin pedagogisessa yliopistossa Pietarissa. Yhdessä piirilehdessä julkaistaan nanainkielistä sivua. Kieltä käytetään jonkin verran myös radiossa ja televisiossa.

## Nykytilanne
Nykyään nanaita voidaan pitää vakavasti uhanalaisena kielenä. Aktiivisesti sitä käyttävät vain yli 50-vuotiaat. Nuoremmat sukupolvet puhuvat venäjää.

## Lähteet
*
### Viitteet

## Aiheesta muualla
* Endangered Languages of Siberia: The Nanai Language 
* Ethnologue: Nanai
All Hallow’s

**All Hallow's** on yhdysvaltalaisen punk-yhtye AFI:n vuonna 1999 ilmestynyt EP, jonka julkaisi Nitro Records. EP:n kappaleesta "Totalimmortal" tehtiin musiikkivideo. "The Boy Who Destroyed the World" on videopelissä "Tony Hawk's Pro Skater 3". Punk-yhtye The Offspring teki coverin kappaleesta "Totalimmortal" elokuvan *[[Me kaksi & Irene]]* soundtrackille.

## Kappaleet

# 
# 
# 
# 

## Kokoonpano EP:llä

* Davey Havok: laulu
* Jade Puget: kitara
* Adam Carson: rummut
* Hunter Burgan: basso
Bridget Moynahan

**Kathryn Bridget Moynahan** (s. 28. huhtikuuta 1971 Binghamton, New York) on yhdysvaltalainen malli ja näyttelijä. Hän on esiintynyt muutamien elokuvien lisäksi vieraana *[[Sinkkuelämää]]*-televisiosarjassa. Vuodesta 2010 hän on ollut yhdessä päärooleista poliisisarjassa *[[Blue Bloods]]*.

## Yksityiselämä

Moynahan on syntyperältään amerikanirlantilainen. Hänellä on vuonna 2007 syntynyt poika, jonka isä on hänen entinen poikaystävänsä, amerikkalaista jalkapalloa pelaava Tom Brady. Moynahan ja Brady seurustelivat kolmen vuoden ajan, mutta he erosivat joulukuussa 2006.

## Valikoitu filmografia

### Elokuva

* *[[Ristiaallokossa]]* (1998)
* *[[In the Weeds]]* (2000)
* *[[Trifling with Fate]]* (2000)
* *[[Coyote Ugly]]* (2000)
* *[[Whipped – kissa kolmelle]]* (2000)
* *[[Sattumalta]]* (2001)
* *[[Peloista pahin]]* (2002)
* *[[The Recruit]]* (2003)
* *[[I, Robot (elokuva)|I, Robot]]* (2004)
* *[[Lord of War]]* (2005)
* *[[Unknown (vuoden 2006 elokuva)|Unknown]]* (2006)
* *[[Prey (vuoden 2007 elokuva)|Prey]]* (2007)
* *[[Ramona ja Beezus]]* (2010)
* *[[World Invasion: Battle Los Angeles]]* (2011)
* *[[John Wick]]* (2014)
* *[[John Wick: Chapter 2]]* (2017)

### Televisio

* *[[Sinkkuelämää]]* (1999–2000)
* *[[Kuuden ketju]]* (2006–2007)
* *[[Blue Bloods]]* (2010–2024)
* *[[And Just Like That]]* (2022)

## Lähteet

## Aiheesta muualla
Mikko Turunen

**Mikko Turunen** (s. 4. helmikuuta 1982 Joensuu) on suomalainen jääkiekkoilija ja pelipaikaltaan puolustaja. Hän on pelaajatyypiltään puolustava puolustaja, jonka parhaat ominaisuudet nähdään oman pään pelissä sekä alivoimapelissä.

## Ura
Turunen pelasi kaudella 1999–2000 kotikaupunkinsa Joensuun Kiekko-Karhuissa A-nuorten ensimmäisessä divisioonassa. Seuraavaksi kaudeksi Turunen pääsi Kiekko-Karhujen Mestis-joukkueeseen ja pelasi siellä 43 ottelua tehden niissä tehot 2+7=9. Joensuusta Turunen siirtyi HIFK:n A-nuorten joukkueeseen jossa Turunen pelasi kahden kauden aikana yhteensä 66 ottelua ja teki niissä tehot 9+19=28.

Kaudeksi 2003–2004 Turunen pääsi pelaamaan HIFK:ssä SM-liigaa, jossa hän aloitti viidennen täyden kautensa kaudella 2007–2008. Kausi 2008–2009 jäi Turuselle toistaiseksi viimeiseksi HIFK:ssa. Hän teki runkosarjassa uransa parhaat SM-liiga tehot 2+6=8 ja oli joukkueensa paras +- tilastossa. 

Kaudeksi 2009–2010 Turunen siirtyi Slovakian pääsarjassa pelaavan HC Slovan Bratislavan riveihin. Bratislavassa Turunen nousi heti isoon puolustavan puolustajan roolin ja teki runkosarjassa tehot 5+6=11 Slovanin voittaessa runkosarjan. Turunen loukkaantui kuitenkin runkosarjan viimeisessä ottelussa ja pääsi pudotuspeleissä mukaan vasta finaalisarjaan, jossa Turunen jäi tehopisteittä. Kauden päätteeksi kaulaan ripustettiin hopeamitali. 

Kausi 2010–2011 alkoi Turusella HC Slovan Bratislava joukkueessa, mutta jo runkosarjan neljännessä ottelussa Zvolenia vastaan hän sai pahan polvivamman. Tämän jälkeen Turunen purki Slovanin sopimuksen ja palasi kotisuomeen kuntouttamaan itseään. Joulukuun alussa mies liittyi Kiekko-Vantaan Mestis-joukkueeseen ja ehti pelata siellä isossa roolissa 13 ottelua tehoin 1+1, kunnes kutsu kävi SM-liigaan ja mies kirjoitti loppuvuoden kattavan sopimuksen Espoon Bluesin kanssa. Bluesissa Turunen oli voittamassa SM-hopeaa.

Turunen lopetti jääkiekkouransa 2011.

## Lähteet
* 
* 

### Viitteet
Hamilton Tigers

**Hamilton Tigers** oli joukkue, joka pelasi National Hockey Leaguessa vuodet 1920-1925. Joukkue perustettiin Quebec Bulldogsin tilalle, joka muutti Hamiltoniin heikosti sujuneen kauden jälkeen.

Quebec Bulldogsin viimeinen kausi NHL:ssa sujui niin huonosti, että suurin osa kannattajista hylkäsi seuran. Joukkueen omistajat paikkasivat tilanteen siirtämällä seuran Hamiltoniin. Tigersin pelaajisto oli kuitenkin jo niin vanhaa ja kokenutta, että oli selvää, että joukkue ei tulisi pärjäämään liigassa. Näin ollen NHL määräsi muut joukkueet tarjoamaan pelaajiaan Tigersille, jotta joukkue kokisi eräänlaisen nuorennusleikkauksen. Vaikka joukkue sai useita huippupelaajia, eivät sen otteet parantuneet ollenkaan. Joe Malone teki 30 maalia 20:ssä ottelussa, mutta sekään ei auttanut joukkuetta.

Kolme seuraavaa kautta olivat ensimmäisen toisintoja. Joukkueeseen palkattiin huippuvalmentaja Art Ross ja Joe Malone myytiin Montreal Canadiensiin. Hänen tilalleen hankittiin uusia vahvistuksia, mutta turhaan. Ensimmäisten neljän kauden jälkeen joukkue vihdoin piristyi, kun Percy LeSueur siirtyi valmennukseen ja joukkue hankki suuret määrät uusia pelaajia.

Vihdoin joukkueen viimeisellä kaudella 1924–1925 tuli menestystä. Tigers pelasi loistavan runkosarjan, vaikka puolessa välissä iskikin uupumus. Kauden päätteeksi joukkue juhli runkosarjan voittoa ja lähti yhtenä suurista suosikeista pudotuspeleihin. Pudotuspelien alla Tigersin pelaajat vaativat joukkueeltaan 200 dollarin palkankorotusta, koska NHL oli nostanut pelien määrää 24:stä 30:een. Pelaajat sanoivat, että ilman ylimääräistä palkkiota he eivät aio pelata. Liigan johtaja Frank Calder vastasi, että jos he kieltäytyvät, niin NHL kumoaa heidän pelilupansa. Näin kävi ja Tigers ei osallistunut pudotuspeleihin ollenkaan. Montreal Canadiens pelasi Stanley Cupin finaalissa Victoria Cougarsia vastaan, joskin häviten tämän ottelun. Tämä oli samalla viimeinen kausi, jolloin jokin muu kuin NHL-seura voitti Stanley Cupin.

Hamilton Tigersin toiminta loppui kauden jälkeen ja Tigersin pelaajat siirtyivät lopulta uuteen NHL-seuraan, New York Americansiin, jonka omistaja osti oikeudet Tigersin pelaajiin 75 000 dollarilla.

## Tilastot kausittain

## Valmentajat
* 1920-21 Ei valmentajaa (Percy Thompson Omistaja / Manageri)
* 1921-22 Ei valmentajaa (Joe Malone Pelaaja / Manageri)
* 1922-23 Art Ross
* 1923-24 Percy Lesueur
* 1924-25 James "Jimmy" Gardner

## Lähteet
SAP

**SAP** tarkoittaa seuraavia:

* SAP, saksalainen ohjelmistoyhtiö
* Ruotsin sosiaalidemokraattinen työväenpuolue, SAP, lyhenne ruotsinkielisestä nimestä *Sveriges socialdemokratiska arbetareparti*, ruotsalainen puolue
* Sap, Alice in Chainsin EP-levy
Nuuttaus

**Nuuttaus** on painotekniikan jälkikäsittelyprosesseissa käytettävä menetelmä, jolla käsiteltävänä olevaan materiaaliin (yleensä kartonkiin tai pahviin) tehdään kokoon puristamalla uramainen taitekohta. Uraa myöten painotuote on helpommin taivutettavissa haluttuun suuntaan kuin vastaava tasapaksuinen tuote.

Myös menetelmällä aikaan saatavaa uraa nimitetään nuuttaukseksi. Menetelmää käytetään muun muassa kirjoja, kansioita ja laatikoita valmistettaessa.

Ylivetokansia käyttäessä, esim. koulu- ja pokkarikirjoissa, käytetään kaksinkertaista nuuttia, jolloin toinen nuutti toimii saranana ja kirja on helpompi avata.

Nuuttaus tehdään kirjapainossa kohopaino- tai stanssauskoneella tai käsikäyttöisillä puristimilla. Paras nuuttaustulos saadaan kartongin kuidun suuntaan.

## Lähteet

## Aiheesta muualla
*Sappi: Folding and Scoring - Finishing of Coated Papers after Sheet-Fed Offset Printing
Mitsubishi J2M

**Mitsubishi J2M Raiden** (, Liittoutuneiden koodinimi ”Jack”) oli keisarillisen Japanin laivaston ilmavoimien Mitsubishin valmistama yksimoottorinen ja yksipaikkainen torjuntahävittäjä toisessa maailmansodassa.

Koneen suunnitteli Jirō Horikoshi raskas aseiseksi torjuntahävittäjäksi. Raiden ei ollut lentäjien suosiossa, koska ohjattavuus ja ketteryys kärsivät raskaasta aseistuksesta ja ohjaamosta oli huono näkyvyys. Nämä ominaisuudet tekivät taistelemisen hävittäjiä vastaan vaikeaksi, vaikka Raiden oli hyvä suunniteltuun tarkoitukseen.

Kone oli vaativa lennettävä suhteellisen pienen siipipinta-alan vuoksi, mikä puolestaan mahdollisti hyvän nousukyvyn ja paransi osaltaan nopeutta. Koulutusvaiheessa tyypillä sattui paljon onnettomuuksia, mikä osaksi johtui kiirehditystä peruslentokoulutuksesta tappioiden korvaamiseksi.

Saburo Sakai lensi Raidenilla sanoen, että tuntui siltä kuin olisi lentänyt kuorma-autolla. Kone saatiin käyttöön liian myöhään, jotta se olisi vaikuttanut sodan lopputulokseen. Lisäksi tuotanto kärsi pommituksissa. Maanjäristys tuhosi sekin pahoin sekä Mitsubishin että Nakajiman tuotantolaitoksia, jotka sijaitsivat Nagoyassa.

Mitsubishi J2M3 oli suosituin malleista. Sitä rakennettiin kaiken kaikkiaan 435 kappaletta. Muita J2M-malleja tehtiin yhteensä alle 200 kappaletta.

## Tekniset tiedot (J2M3)

## Lähteet
* 
* Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England) s. 203-205  
* Saburo Sakai – *Samurai!*  2. painos Werner Söderström Oy, 1958

### Viitteet
Francis Galton

**Francis Galton** (16. helmikuuta 1822 Sparkbrook, Birmingham – 17. tammikuuta 1911 Haslemere, Surrey) oli englantilainen tutkimusmatkailija, kirjailija, antropologi, psykometrikko ja tilastotieteilijä, joka aloitti perinnöllisyystutkimukset. Hän oli Charles Darwinin serkkupuoli ja aikansa ihmelapsi, joka oppi jo kaksivuotiaana lukemaan sekä osasi viisivuotiaana kreikkaa ja jakolaskuja. Galton teki vuonna 1846 tutkimusmatkan Valkoiselle Niilille ja vuonna 1850 Etelä-Afrikan länsiosiin.

Galton toimi Lontoon Royal Geographical Societyn hallituksen jäsenenä ja keräsi tutkimusmatkoillaan paljon uutta, arvokasta matkatietoutta. Vuonna 1852 hän päätti koota yksiin kansiin niin omat kuin muidenkin tutkimusmatkailijoiden hyödyllisimmät vinkit. Tuloksena oli 196-sivuinen teos *The Art of Travel: Shifts and Contrivances Available in Wild Countries*, jonka ensimmäinen painos julkaistiin vuonna 1855. Vuonna 1872 sen viidennessä painoksessa oli jo 366 sivua, mutta se mahtui edelleen matkalaisen rintataskuun. Kirjaa pidetään eräänä matkailukirjallisuuden merkkiteoksista, ja siitä on otettu uusia painoksia omaan aikaamme saakka.

Galton tuli keksineeksi korrelaation laskemisen muuttujien välisten vastaavuussuhteiden selvittämiseksi ja loi näin perustan psykologian ja eksaktien tieteiden vuorovaikutukselle.

Darwinin teos *[[Lajien synty]]* (1859) ohjasi Galtoninkin kiinnostusta luonnontieteisiin ja perinnöllisyyteen. Teoksissaan *Hereditary genius, its laws and consequences* (1869) ja *Natural inheritance* (1889) hän muotoili Galtonin lain, jonka mukaan yksilön perimästä tulee 50 % kummaltakin vanhemmalta, 25 % kultakin isovanhemmalta sekä 12,5 % kultakin isoisovanhemmalta. Häntä on luonnehdittu laskumaanikoksi, joten hän tutki myös tilastollisia menetelmiä, muun muassa korrelaatiota ja ilmatiedettä. Galtonin on kerrottu olleen sitä mieltä, että "laske aina, kun voit".
 
Galton aloitti kaksostutkimukset. Näillä hän pyrki selvittämään sitä, kuinka suuri osa ihmisen persoonallisuudesta voidaan selittää perimän tai toisaalta ympäristön avulla. Galton päätyi toteamaan, että perimän vaikutus ylittää merkittävästi ympäristön vaikutuksen. Nykyään tällaista perimän ja ympäristön vastakkainasettelua jotkut pitävät keinotekoisena ja jopa jokseenkin harhaanjohtavana, mutta sitä tutkitaan yhä paljon. Galtonia voidaankin pitää käyttäytymisgenetiikan perustajana.

Osaltaan Galtonin teosten pohjalta syntyivät 1800-luvun loppupuolella eugeniikan ja niin sanotun tieteellisen rasismin tutkimusalat. Galton asetti eri rodut älykkyysasteikoille, jonka toisessa ääripäässä sijaitsivat ateenalaiset ja heidän alapuolellaan laskevassa järjestyksessä englantilaiset, skotlantilaiset ja pohjoisenglantilaiset. Galton aateloitiin 1909, ja hänen testamenttivaroillaan perustettiin hänen mukaansa nimetty rotuhygienian professorin virka Lontoon yliopistoon.

## Lähteet

## Aiheesta muualla
Tuomas Haapanen

**Tuomas Jaakko Haapanen** (29. joulukuuta 1924 Helsinki – 8. tammikuuta 2024) oli Sibelius-Akatemian viulunsoiton professori, joka työurallaan ehti olla viulisti, kapellimestari, opettaja ja rehtori.

## Elämä
Haapanen soitti pianoa pienestä pitäen. Viulun soittaminen alkoi virtuoosin uran kannalta hivenen myöhään, mutta hän edistyi suomalaisopettajien johdolla hyvin. Aluksi 1930-luvulla opettajana toimi Erik Karma ja myöhemmin Gösta Schatelowitz, Erik Cronvall ja Arno Granroth.

Haapanen kirjoitti ylioppilaaksi 1943. Sitten seurasi varusmiespalvelus jalkaväessä keskellä jatkosotaa ja ilmavoimien ohjaajakurssi. Valmistuttuaan hän ehti olla kuukauden ajan pommituslentäjänä Lapin sodassa, jonka jälkeen hän jatkoi viuluopintojaan. Haapanen opiskeli Sibelius-Akatemiassa 1945–1948 ja suoritti viuludiplomin 1948. Ensikonserttinsa hän piti samana vuonna. Seuraavana vuonna Arno Granroth lähetti hänet opintomatkalle Ranskaan opettajansa Léon Nauwinckin oppiin. Tästä tuli Haapasen tärkein opettaja ja oppilaan kasvatukseen liittyvä esikuva.

Ranskalaisen viulukoulun vaikutus Haapasen muusikkouteen oli suuri. Aluksi korjattiin soittimen käsittelyn puutteita, jotta soitto muuttuisi vaivattomammaksi ja tyylikkäämmäksi. Nauwinckilta hän sai paljon hyviä neuvoja ja harjoituksia, vaikka aina ei ollutkaan opettajan kanssa musiikillisesti samaa mieltä. Opintojen jälkeen Haapasta pyydettiin toistuvasti solistitehtäviin myös ulkomaille. Muita maailmaa valloittaneita aikakauden suomalaisviulisteja olivat muun muassa Anja Ignatius ja Heimo Haitto. Haapasen solistiura on paljolti unohtunut, sillä hänet muistetaan parhaiten mittavasta elämäntyöstä viulunsoiton opettajana.

Orkesterimuusikkona Haapanen soitti Radion sinfoniaorkesterin ykkösviuluissa 1953–1958 ja toisena konserttimestarina 1958–1962. Hän tapasi Jean Sibeliuksen lyhyesti orkesterin jäsenten vieraillessa Ainolassa. Haapanen soitti 1951–1961 konserttimestarina myös Helsingin kamariorkesterissa, johon valittiin usean orkesterin parhaat soittajat. Turun konservatorion (silloisen Turun musiikkiopiston) viulunsoiton pääopettajana Haapanen työskenteli 1962–1978 ja oppilaitoksen rehtorina 1966–1978. Turun konservatorion kamariorkesteria hän johti 1963–1979. Sibelius-Akatemian viulunsoiton professorina hän toimi 1978–1990 ja Sibelius-Akatemian rehtorina 1987–1990. Sibelius-Akatemian kamariorkesteria Haapanen johti 1981–1991.

Päätyönsä ohessa Haapanen toimi usean kansallisen ja kansainvälisen musiikkikilpailun arvostelulautakunnan jäsenenä tai puheenjohtajana. Hän oli esimerkiksi kansainvälisen Jean Sibelius -viulukilpailun kilpailutoimikunnan puheenjohtajana. Hän kuuli myös Kuopion viulukilpailun jokaisen suorituksen vuodesta 1967 lähtien ja toimi usein kilpailun tuomaristossa.

Haapaselle myönnettiin Suomen musiikkioppilaitosten liiton Aksentti-palkinto 1997 ja Alfred Kordelinin säätiön tunnustuspalkinto 1998. Hänestä on tehty tunnin pituinen dokumenttiohjelma *Timantin hiontaa* -sarjaan. Ohjelma esitettiin Yle Teemalla 19.11.2006.

Tuomas Haapanen oli kapellimestari, musiikkitieteilijä Toivo Haapasen poika.

Hänet on haudattu Hietaniemen hautausmaalle Helsinkiin.

## Lähteet
Alan Tudyk

**Alan Wray Tudyk** (s. 16. maaliskuuta 1971) on yhdysvaltalainen näyttelijä. Tudyk tunnetaan muun muassa rooleistaan elokuvissa *[[Dodgeball – boltsit pelissä]]* ja *[[Arvoituksia arkussa]]* sekä televisiosarjassa *[[Firefly (televisiosarja)|Firefly]]*. Vuonna 2012 ilmestyneen *[[Räyhä-Ralf]]*-elokuvan jälkeen hän on ollut merkittävissä rooleissa monissa Disneyn elokuvissa.

Tudyk syntyi El Pasossa Texasissa ja kasvoi Planossa, missä hän kävi Plano Senior High Schoolia. Tudyk opiskeli draamaa Lon Morris Collegessa ja Juilliard Schoolissa. 

## Valikoitu filmografia
### Elokuvat

### Televisio

### Ääninäyttely videopeleissä

## Aiheesta muualla

* 
*
Luettelo antiikin Kreikan jumalista

Tämä on **luettelo** **[[Antiikin Kreikka|antiikin Kreikan]] jumalista**.

## Vanhimmat jumalat ja jumalattaret (Alkujumalat ja titaanit)

## Olympoksen jumalat ja jumalattaret

## Muut jumalat ja jumalattaret
Hadrianus V

**Hadrianus V** (syntyjään **Ottobuono de' Fieschi**) (s. n. 1205 Genova, Italia – 18. elokuuta 1276) oli paavina 11. heinäkuuta 1276 – 18. elokuuta 1276. Vuosina 1243 – 1254 paavina hallinnut Innocentius IV oli Hadrianus V:n setä ja juuri tämän ansiosta Hadrianus V aikanaan pääsi kardinaaliksi. Hadrianuksen seuraaja oli Johannes XXI.

Hadrianus V oli n. 71-vuotias noustessaan paavinistuimelle. Hadrianus V oli (virallisesti) 186. paavi.

## Lähteet
*

### Viitteet

## Aiheesta muualla
PRS Guitars

**PRS** eli **Paul Reed Smith Guitars** on yhdysvaltalainen soitinmerkki. PRS valmistaa kitaroita, bassoja ja mandoliineja, joita ovat käyttäneet muun muassa Carlos Santana, Paul Allender ja Dave Navarro. PRS-kitarat tunnetaan niiden linnunmuotoisista otelaudan merkeistä.

Soitinrakentaja Paul Reed Smith (s. 1956) perusti yrityksen vuonna 1985. Smith oli rakentanut ensimmäisen soittimensa lukioiässä ja työskennellyt sen jälkeen kitarankorjaajana Washingtonissa. Smith alkoi tarjota kuuluisille kitaristeille käsintehtyjä mittatilauskitaroita ilman ennakkomaksua tai muita sitoumuksia. Ensimmäinen asiakas oli Ted Nugent vuonna 1975. Vuoteen 1978 mennessä Smith-kitaran olivat hankkineet mm. Peter Frampton, Al Di Meola, Roy Buchanan ja Garry Tallent (bassokitara).

Carlos Santanan hankittua Paul Reed Smith -kitaroita, merkin maine kasvoi eikä pienen tiimin käsityömuotoinen tuotanto enää riittänyt lisääntyneeseen kysyntään. Smith tarjosi uusinta kitaramalliaan suurten yritysten (mm. Guild, Kramer, Yamaha) valmistettavaksi, mutta sopimuksia ei syntynyt. Sen sijaan PRS:n oma tehdas aloitti toimintansa alkuvuodesta 1985.

## Lähteet

## Aiheesta muualla
SS Telma

Höyrylaiva **Telma** oli vuonna 1883 valmistunut 86,94 metriä pitkä rahtialus, joka laskettiin vesille Englannissa alun perin nimellä *Harrogate*.Se oli ennen Suomen lipun alle siirtymistään ruotsalaisomistuksessa. Alus upposi Oulun edustalla, Hailuodon pohjoispuolella 30. joulukuuta 1939. 

*Telma* lähti perjantaina 29. joulukuuta 1939 kello 15:00 Oulusta Toppilan satamasta kohti Sundsvallia. Sotatilan takia väylän loistot oli sammutettu ja alus jäi Toppilan redille odottamaan aamua. Oulu-yhtiön saatua tiedon laivan redille jäämisestä yhtiö lähetti proomuilla lisää lastia.

Matka jatkui seuraavana aamuna klo 4.30. Alus eteni merenkulkuhallituksen Helsingin kaupungilta aikarahtaaman pienehkön jäänmurtaja *Otson* avustamana aina Kattilankallan seutuville. Tuuli kääntyi lounaalta itäkoilliseen ja voimistui, ja *Otsosta* ilmoitettiin *Telmaan* jääkentän lähteneen liikkeelle. *Telma* päätettiin kääntää tulosuuntaansa ja palata Toppilaan. *Otson* kiskoessa laivaa sivulta päin noin 90 asteen kulmasta laiva kallistui ja miehistö kuuli jymähdyksiä keulasta. Alus saatiin kuitenkin käännetyksi ja matka Toppilaa kohti alkoi. Kirvesmiehen luodattua pilssit havaittiin keulassa pian suurehko vuoto. Alus päätettiin ajaa matalikolle. Vettä tuli alukseen noin 3 metrin repeämästä eikä laivaa ehditty saada matalaan ennen uppoamista. Alus upposi klo 21.30 keula edellä. Miehistö kuljetettiin Toppilaan hinaaja *Normalla*. Kapteeni kävi haveripaikalla seuraavana päivänä ja arvioi aluksen uponneen noin 20 metrin syvyyteen. Laivan korsteenista oli näkyvissä puolisen metriä.

Kapteeni Tor-Alf Collinin arvion mukaan onnettomuuden aiheuttajana oli alusta hinannut jäänmurtaja *Otso*, joka veti alusta jäistä sivusuunnassa niin voimakkaasti, että alus vaurioitui. Kapteeni antoi meriselityksen Turussa.

Laivan sellulastia nostettiin 1960-luvulla. Sellupaalit kuljetettiin jäälle aurattua tietä pitkin Martinniemeen, jossa se lastattiin junavaunuihin ja kuljetettiin teollisuuden tarpeisiin.

Aluksen ruori on nykyisin nähtävillä Pohjois-Pohjanmaan museossa.

## Aiheesta muualla
* Joni Skiftesvik: Telman talvisota päättyi uppoamiseen. Artikkeli Merimieskirkko-lehti no: 1/2011
* Hylyt.net: Telma 
* Kuvia ''Telman'' hylyltä
* www.sukellusvideo.com: mm. 8 minuutin dokumenttivideo ''Telmasta''
Fujimi Orchestra

**Fujimi Orchestra** (myös *Fujimi Block No. 2 Symphony Orchestra* ja *Fujimi no Orchestra*) on Akizuki Kōn manga. Mangaan pohjautuva anime-elokuva tunnetaan samalla nimellä.
Xen

**Xen** on Cambridgen yliopistossa kehitetty avoimen lähdekoodin vapaa *hypervisor*-virtualisointiohjelmisto. *Hypervisor* mahdollistaa useiden käyttöjärjestelmien ajamisen samalla tietokoneella. Tällöin yksi käyttöjärjestelmä toimii isäntänä (host) ja muita ajetaan sen päällä virtuaalikoneina. Virtuaalikone voidaan pysäyttää tiedostoon ja jatkaa sen suoritusta myöhemmin, tai siirtää se toiselle tietokoneelle. 

Tuettuihin alustoihin kuuluvat x86-, x86-64- ja ARM-arkkitehtuurit.

Tukea on kehitetty myös IA-64 (poistettu ylläpitämättömänä) ja PowerPC-arkkitehtuureille.

Xen toimii ohjelmistotasolla ja siinä ajettavia käyttöjärjestelmiä täytyy muuttaa niiden ajamiseksi Xenin alla, jota kutsutaan paravirtualisoinniksi. Xen-tuki on lisätty Linux-ytimeen versiossa 3.0.

Linux-käyttöjärjestelmistä Fedora Core, RHEL 5 ja Novell SLES 10 tukevat toiminnallisuutta, kuten myös NetBSD. Sunin Solaris tukee sitä  ja Microsoft Longhorn-versiossaan. 

Red Hat ja Novell ovat ottaneet Xen-ohjelmiston mukaan tuotteisiinsa.
Vuonna 2007 Citrix Systems osti Xenin kehittäjän XenSourcen.
Xeniä kehittävä Xen Project on vuodesta 2013 lähtien ollut Linux Foundationin yhteistyöprojekti.

Xenin merkittäviin käyttäjiin kuuluu pilvipalveluita tuottava Amazon Web Services.

Vuonna 2020 ilmoitettiin projektin virallisesti tukevan 64-bittistä ARM-suoritinta Raspberry Pi 4 -alustalla. Tuki alustalle on lisätty Linux-ytimen versioon 5.9.

## Katso myös
* Kernel-based Virtual Machine

## Lähteet

## Aiheesta muualla
* Xen